Gerrys lejlighed er rummelig, moderne, ren og godt indrettet. Sengene var komfortable. Den ligger i et roligt kvarter uden støj fra trafik og naboer, hvilket vi satte stor pris på. Det var dejligt, at der var sat kaffe/te, brød, æg og marmelade frem til morgenmad. Der stod i omtalen af faciliteterne, at der var en føntørrer i lejligheden, men den fandt vi aldrig. Heldigvis have jeg medbragt min egen. Bus nummer 11 bringer dig til både centrum og til Leith på kort tid, så det er ikke noget problem, at lejligheden ikke ligger lige i centrum.